钦定古今图书集成/明伦汇编/宫闱典/第106卷 > 樊儵
## 钦定古今图书集成/明伦汇编/宫闱典/第106卷 > 樊儵

按《后汉书》：“樊宏、傅宏子儵，字长鱼，谨约有父风，事后
母至孝。及母卒，哀思过礼，毁病不自支。世宗常遣中
黄门朝暮送𫗴粥，服阕，就侍中丁恭受《公羊严氏春
秋》。建武中，禁网尚阔，诸王既长，各招引宾客，以儵外
戚，争遣致之，而儵清静自保，无所交结。及沛王辅事
发，贵戚子弟多见收捕，儵以不豫得免。帝崩，儵为复”
土校尉。永平元年，拜长水校尉，与公卿杂定郊祠礼
仪，以谶记正《五经》异说。北海周泽、琅邪承宫，并海内
大儒，儵皆以为师友而致之于朝。上言：“郡国举孝廉，
率取年少能报恩者，耆宿大贤，多见废弃。宜敕郡国
简用良俊。”又议：“刑辟宜须秋月，以顺时气。”显宗并从
之。二年，以寿张国益东平王，徙封儵燕侯。其后广陵
王荆有罪，帝以至亲悼伤之，诏儵与羽林监南阳任

曰：“天下，高帝天下，非陛下之天下也。《春秋》之义，君亲
无将，将而诛焉。是以周公诛弟季友鸩兄，经传大之。
臣等以荆属托母弟，陛下留圣心，加恻隐，故敢请耳。
如今陛下子，臣等专诛而已。”帝叹息良久，儵益以此
知名。其后弟鲔为子赏求楚王英女敬乡公主，儵闻
而止之曰：“建武时，吾家并受荣宠，一宗五侯时特进
一言，女可以配王，男可以尚主。但以贵宠过盛，即为
祸患，故不为也。且尔一子，奈何弃之于楚乎？”鲔不从。
十年，儵卒，赠赗甚厚，谥曰哀侯。帝遣小黄门张音问
所遗言。先是，河南县亡失官钱，典负者坐死及罪徙
者甚众，遂委责于人，以偿其耗，乡部吏司因此为奸，
儵常疾之。又野王岁献甘醪膏饧，每辄扰人，吏以为
利。儵并欲奏罢之，疾病，未及得上。音归，具以闻。帝览
之而悲叹，敕二郡并令从之。长子汜嗣，以次子《郴梵》
为郎。其后楚事发觉，帝追念儵谨恪，又闻其止鲔婚
事，故其诸子得不坐焉。